
 Относно: Извършена комплексна проверка на Предприятие за производство на  млечни продукти, гр. Лом, област Монтана, с оператор фирма „Милккомм”ООД, гр. Лом на основание Заповед № РД-015/20.02.2013 г. на Директора на РИОСВ – Монтана.
Извършената на 27.02.2013 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2013 г.


Основната дейност на фирмата е производство на млечни продукти – кисело мляко, кашкавал и сирене. Приложена е справка за преработеното количество прясно мляко през месеците  януари и февруари 2013 г.
От производствената дейност на предприятието не се генерират производствени и опасни отпадъци. Отпадъците от опаковки – хартия, картон и велпапе се предават на пункт за изкупуване на хартия. Дружеството участва в колективна система по чл. 14, ал. 2 от ЗУО, съгласно сключен договор с “Екобулпак”АД, гр. София. Отчитането и съхраняването на документацията се извършва от счетоводна къща.

Съгласно Регламент ЕО 1907/2006, дружеството се явява потребител на химически вещества и смеси, за които притежава информационни листи за безопасност. Веществата се съхраняват на площадката на дружеството, съгласно условията за съхранение, посочени в ИЛБ, които са изготвени в съответствие на чл. 31 от по-горе цитирания регламент. Измиването на помещенията и съоръженията се извършват чрез централна измервателна система.


Дружеството има сключен договр с „В и К” ООД, гр. Монтана, съгласно който се водоснабдява обекта и се приемат в канализационната система на гр. Лом смесения поток от производствени  и битово-фекални отпадъчни води.
За производствените нужди в „Милккомм” ООД, са монтирани 7 бр. хладилни инсталации, използващи като хладилен агент фреон. Не е представена информация за наличното количество и вида на използвания фреон в хладилната инсталация. Не се водят досиета на системите от хладилните инсталации. Дадени са две предписания: да се представи на РИОСВ – Монтана информация за количеството и вида на фреона и да се създаде досие на хладилните системи. 
